Zsámbék Római Katolikus Plébánia
2072 ZSÁMBÉK, Magyar u. 13.
Tel/Fax: 23/342-316

www.zsek.hu
Beszámoló a 2020-as évről

Kedves Testvérek!
A 2020-as év sok tekintetben különbözött a korábbi évektől. Sok előre tervezett programunkat nem tudtuk megtartani, sok minden más volt, mint tavaly, vagy tavalyelőtt. A beszámoló, amely mindig az előző évi alapján készül, most jóval rövidebb…

Hálaadásra így is van okunk, Isten szeretetét, jóságát megtapasztaltuk ebben az évben is, felfedezhettük őt a segítő, önfeláldozó emberekben. Hálát adunk az orvosokért, betegápolókért, kórházi és rendelői asszisztensekért, munkatársaikért, a gyógyszertári dolgozókért, akik a veszélyek ellenére is mindannyiunk szolgálatára álltak.
És hálát adunk azért a sok imádságért, ami ezek mögött a tevékenységek mögött láthatatlanul is jelen volt és támogatta azt.
Szentségi élet, hitélet:

KERESZTELÉS: 56 (36 fiú és 20 lány,15-tel kevesebb, mint tavaly)
ELSŐÁLDOZÓK:50 gyermek volt elsőáldozó szeptember 27-én, vasárnap (11-gyel több, mint tavaly).
BÉRMÁLKOZÓK: Az idei bérmálkozást elhalasztottuk 2021 tavaszára.
BETEGEK  SZENTSÉGE: Kétévente van egyházközségünkben Betegek szentségének közös ünneplése. Idén terveztük, de a koronavírus miatt elmaradt a közös szentségfelvétel.
Az "elsőpéntekes" betegek száma: 7 az év végén. Kérem, hívjátok fel figyelmemet a még el nem látott betegekre! Két elsőpéntek között még egyszer Keményné Éva is meglátogatja a betegeket. Most a járvány miatt nem mertünk a betegekhez menni…
BŰNBÁNAT  SZENTSÉGE: Minden hónap első vasárnapján, a laudes és a 9 órai szentmise alatt, ill. a délutáni szentségimádás alatt van állandó gyónási lehetőség. Az ünnepek előtt külön gyónási alkalmakat is szervezünk, ill. kérésre a hétköznapi szentmisék után is gyóntatunk. Nagyon hálásak vagyunk Vereczki András atyának, aki rendszeres gyóntatónk, reméljük, januártól ismét visszatér hozzánk….
SZENTSÉGI  HÁZASSÁG: 6 (9-cel kevesebb, mint tavaly) Itt hívjuk fel a figyelmet, hogy a jegyesek már most jelentkezzenek a plébánián, mert sok 2020-ra tervezett esküvő átcsúszik 2021-re. Időben meg kell szerveznünk a házasságra előkészítő kurzust és csak jan. 11 után tudjuk a formáját véglegesíteni, de szeretnénk, ha hagyományosan 2021. február 1-jén, hétfő elkezdődhetne…
TEMETÉS: 45, 8-cal több, mint tavaly, 23 férfi és 22 nő. 7-en részesültek a szent útravaló szentségeiben, ez 3-mal kevesebb, mint tavaly. Felhívom a figyelmet a Hittani Kongregáció rendelkezésére, mely szerint a halottakat a temetőhelyen kell eltemetni, hamvakat hazavinni ill. szétszórni nem lehetséges.
HITOKTATÁS: Iskoláinkban (KSZJ Iskola, Szakiskola) folyó hitoktatáson kívül, jelenleg 8 csoportunk van az első osztályosoktól a felsősökig. A hittanórákat az általános iskolában, a szentségi katekézist (elsőáldozásra felkészítő, bérmálkozási előkészítő) a Zichy iskolában a KSZJ Iskolában és a plébánián tartjuk. Óvodás hittancsoportjaink is vannak.
GÖRÖGKATOLIKUS  LITURGIA: Templomunkban minden hétfőn délután 4 órakor görögkatolikus szentmise van, Vatamány Sándor Budaörsi gör. kat. szórványlelkész mutatja be. A római ritusúak számára is érvényes szentmise. A járvány miatt az év utolsó két hónapjában ez szünetelt.
PREMONTREI  HARMADREND: A premontrei harmadrend havi rendszerességgel tartotta összejöveteleit Frigyes testvér (Gödöllő) vezetésével. A harmadrend tagjai imádságukkal, a liturgiákon való részvétellel és a szegények szolgálatával (adomány-ételosztás) vettek részt Rendünk plébániai munkájában.

RÓZSAFÜZÉR  IMÁDSÁG: A járvány kezdete óta a templomban minden délután 5 órakor (csütörtök kivételével), a nővérek vezetésével, közösen elimádkoztuk és elimádkozzuk a rózsafüzért a járvány áldozataiért, betegeiért és az orvosokért és ápolókért.

Keddenként reggel 8 órakor van még közös rózsafüzér ill. a Rózsafüzér Társulat tagjai végzik otthonaikban ezt az imádságot.

ENGESZTELŐ  VIRRASZTÁS: Az Engesztelő Imacsoport minden hónap 12-én, vagy 13-án imavirrasztást tartott!
CSÜTÖRTÖKI  SZENTSÉGIMÁDÁS: A Josephinum Idősek Otthona kápolnájában minden csütörtökön 18:00-20:00 óráig szentségimádás volt, amíg a járvány engedte.
EGYHÁZKÖZSÉGI  KÉPVISELŐ  TESTÜLET: Az egyházközség 2015-ben választott és kinevezett testületének mandátuma pünkösdkor lejárt. A járvány miatt egy évre meghosszabbította püspök atya a képviselőtestületek mandátumát. Köszönöm a képviselőknek, hogy vállalták továbbra is a feladatokat! A járvány miatt a képviselőtestület üléseket nem tartott. 2021-ben viszont újra kell választanunk a képviselőtestületet!
SZENT ÁGOSTON HÁZ: A töki katolikus jelenlét új helyszíne a Kemény család jóvoltából, minden hónap utolsó szombatján 9 órakor van szentmise ill. sokféle közösségi program szervezésére van lehetőség itt. Sajnos a járvány miatt ez is csak korlátozottan működhetett…

INTÉZMÉNYEINK:

BOLDOG  GERTRUD  KÖZPONT: A Premontrei Női Rend fenntartásában. Az intézmény 48 dolgozót foglalkoztat.

JOSEPHINUM IDŐSEK OTTHONA



- 50 fő idős bentlakásos, és



- 25-30- fő napközbeni ellátásáról gondoskodott


- 90 fő szociális étkeztetését biztosította

- A házi ápolás rendszerében, 14-16 fő otthoni segítéséről, ellátásáról gondoskodnak a munkatársak.


PREMONTREI NAPKÖZI OTTHON
- A Premontrei Napköziotthon is a Boldog Gertrud Alapszolgáltató Központ egysége 60 fő ingyenes ellátásáról (étkezés, oktatás, nevelés) gondoskodik.
SZAKISKOLA: A Premontrei Női Kanonokrend a fenntartója a Szakiskolának, ahol 450 diák tanul. Egyházközségünk több tagja – a nővérek mellett - a nevelőtestület tagjaként dolgozik.

KERESZTELŐ  SZENT  JÁNOS  ISKOLA: A Gödöllői Premontrei Apátság a fenntartója a Keresztelő Szent János Iskolának 450 diákja van Zsámbékról és a környékről. Intézményeink sok zsámbéki egyházközségi tagnak adnak feladatot, munkát, megélhetést.

HONLAP: Sokan figyelik és nézik egyházközségünk honlapját, nemcsak zsámbékiak, hanem a Zsámbékról elszármazottak is. Kérem, gazdagítsátok saját anyagaitokkal, segítsétek hozzászólásaitokkal, vegyetek részt a szerkesztésben! Figyeljétek a híreit! (www.zsek.hu). Köszönöm Németh Márknak és Jelli Jánosnak a honlap műszaki karbantartását.
FACEBOOK: Az Egyházközség a facebookon is jelen van, Hajnal Péter személyes aktivitásának köszönhetően. A honlap információinak hírüladása mellett lelki tartalmakkal is szolgál.
ÉPÍTŐTÁBOR: Hagyományosan egy hétig dolgozott az egyházközség csapata Bakonyoszlopon.

GYEREK ÉPÍTŐTÁBOR: A felnőtt építőtábor előkészítéseként ötödször táboroztunk Vérteskozmán, és Majkon dolgoztunk.
Jelentősebb események:

Január folyamán:
Házszentelések, tanterem szentelések (80-100 ház)
Január 18.

Sebestyén napi fogadalmi szentmise 
Január 19-26.
Ökumenikus imahét 
Februártól: 
Jegyesoktatás elindult, de már online fejeződött be – köszönöm annak a kb. 15 zsámbéki, töki, mányi, perbáli, pátyi házaspárnak a munkáját, akik évek óta segítik a jegyesek felkészítését (2021-ben február 1-jén, hétfőn indul a jegyesoktatás) Köszönöm a Selymes családnak a szervezést
Február 14.
Szokásos ünnepi vacsora a Házasság hetében – köszönet érte a Zajdon házaspárnak
Február 23. 

Gyűjtés a katolikus iskoláknak 86.795.- Ft (2019-ben 89.260.-)
Március 5.

Elindult a Szentségimádás Iskolája – sajnos a járvány miatt félbe kellett hagyni ezt a sokakat vonzó programot.
Március 8.

Egyházközségi lelki nap – a járvány árnyéka már erre a napunkra is rávetült
Március 22-től
Templomlátogatási tilalom, a miséken csak online részvétel lehetséges, közösségi alkalmaink legtöbbje is folytatódott az online térben

Május folyamán
Naponta elimádkoztuk a lorettói litániát

Május 18-tól
Megnyitottak a templomok, engedélyezett a miselátogatás. A fertőzés kockázatának csökkentése érdekében bevezettük a vasárnapi 11 órás misét is. Az online közvetítés továbbra is elérhető volt június végéig. Szeptember 27-től újból tartottunk 11 órai szentmisét, Ádvent 1. vasárnapjától pedig újból online is elérhető a vasár- és ünnepnapi 9 órai szentmise.
Június 14.
Úrnapja egyszerűbben, a körmenetet megtartottunk, virágszőnyeg most nem készült.

Június 21.
Templomunk búcsúja, a rendezvények idén elmaradtak.

Június 27.
Kiállításmegnyitó és filmvetítés az Öregtemplomban: 900 éve Premontreiek
Július 20-24.

Építőtábor gyerekekkel: Vérteskozma-Majk
Augusztus 3-7.
Építőtábor az egyházközség csapatával Bakonyoszlopon
Augusztus 20.
Ünnepi szentmise az Öregtemplomban, kenyéráldás
Szeptember 13-20.
Ars Sacra Fesztivál helyi programokkal

Szeptember 13.
Gyűjtés a Szentföld javára : 34.127.- Ft (2019-ben 87.025.-)

Szeptember 27.. 
Elsőáldozás. Ismét elkezdődtek a vasárnap 11 órai szentmisék.
Október folyamán
Naponta elimádkoztuk a rózsafüz
Október 5.

Péterfillér gyűjtés 57.230.- Ft (2019-ben  72.945.-Ft)

Október 11.
Missziós gyűjtés 56.055.-Ft (2019-ben  74.395.- Ft)

November
Árpádházi Szent Erzsébet ünnepéhez kapcsolódva elültettünk 100 db gyümölcsfa csemetét az Angyalárok parti Kápolna mellett. Jövőbeli termésüket a szegényeknek szánjuk gyümölcs és lekvár formájában. Köszönjük az egyházközség tagjainak munkáját és anyagi támogatását a faültetésben. 

November 22.
Egész napos szentségimádást tartottunk Krisztus Király ünnepén, egyházközségünk szentségimádási napján.
November 22. 
Karitász-gyűjtés. 36.165 Ft (2019-ben 67.135.-Ft)

Ádvent
Ádventtel megkezdődött a Premontrei Rend jubileumi éve, a Szentatya búcsúnyerési lehetőségeket adott a rend tagjai és a rend egyházközségei, intézményei számára
December 8.
Ferenc pápa meghirdette a Szent József évet 2021. dec. 8-ig. (2021 március 19-én, az Amoris Laetitia apostoli buzdítás közzétételének 5. évfordulóján a családnak szentelt különleges évet nyit majd meg 2022 júniusáig tartóan)
December 17.
A Szent Család-járás is online formában valósult meg. Köszönöm a Dobszay családnak a szervezést.
Ádvent 3. és 4. vas
Újra kinyitott az Egyházközség boltja, reményeink szerint működése újból folyamatos lesz. Köszönet érte a nővéreknek és Hajnal Péternek.
December 24.
Karácsonyi ebéd a magányosoknak. A személyes találkozás, amely ennek az ebéd vitelnek a lényege, sajnos nem valósulhatott meg, viszont a Fejtő hagyományos főzése mellett köszönjük a becsomagoltan hozott ételadományokat is, melyeket a nővérek osztottak szét.
December 24.
Pásztorjáték – online módon valósult meg, köszönet érte Fejér Máténak és Baboss Budának, valamint Fejér Gábornak a tavalyi pásztorjáték felvételéért.
December 27.
Szent Család ünnepén közös könyörgéssel és ünnepi áldással erősitettük a családokat, majd a szent János napjához kötődő boráldást is megtartottuk.
Köszönöm József atyának a szerda, péntek, vasárnap esti szentmisék végzését és a gyóntatásban való segítségét!
Köszönöm László atyának a nővérek kápolnájában a szentmisék mondását, a gyóntatási segítségét!

Köszönöm Antal testvérnek a folyamatos segítségét minden területen és az online közvetítések előkészítését.

Köszönöm a premontrei nővéreknek, hogy mindenben segítségemre, segítségünkre vannak személyesen is és az egyházközség ünnepi eseményeinek lebonyolításában mindig számíthatunk rájuk.

Köszönöm a templom virágdíszítését a nővéreknek különösen Ágnes nővérnek és Paula nővérnek, akik ezért sokat tesznek és jelentős költségeit is a nővérek állják, a virágdíszítésre szánt adományok felhasználásával.

Köszönöm a templomi terítők mosását, vasalását Csinger Kati néninek.

Köszönöm az adakozóknak a templom fenntartására juttatott adományaikat.
Köszönöm diakónusunk Pataki András rendszeres havonkénti prédikációit és szolgálatát a vasárnapi ünnepi szentmisén.

Köszönöm Ozvald Zsuzsa háttér munkáját az irodában, amely nagyban megkönnyíti munkámat és az egyházközség gazdasági, adminisztrációs feladatainak terhét leveszi a vállamról.
Köszönöm Kóródiné Erika segítségét a zárszámadás és költségvetés készítéséban.

Köszönöm a szkóla munkáját és Kollár Tamásnak, a szkóla vezetését.
Köszönöm Kaposi Gergelynek, Némethné Domschitz Edinának, Horváth Adriennek és Enyedi Mózesnek, valamint Gertrúd nővérnek a szentmiséken az orgona melletti szolgálatot, az esküvőkön való játékot.
Köszönöm a ministránsoknak, előénekeseknek a liturgia állandó segítését, a felolvasást vállaló fiataloknak a szolgálatot, Varga Flóriánnak a ministránsok szervezését, vezetését.
Köszönöm Trifusz Lászlónak, Horgos Andrásnak, Dobos Lászlónak a templom körüli munkák rendszeres végzését, a sövény és az Úrnapi fülkék tisztán tartását.

Köszönöm Hajnal Péternek az egyházközség elnökének munkáját az egyházközség életének szervezésében.

Köszönöm Lőrincz János templomgondnok munkáját, a templom elektromos dolgainak karbantartását!
Köszönöm Fejér Gábornak a sok fotót, amit az egyházközségi eseményeken készít.

Köszönöm Orczy Viktornak a szentmisék online közvetítésének műszaki kialakítását és a minden egyes alkalommal való segítő jelenlétét a neten.

Köszönöm a JACSANET internet szolgáltatónak és személyesen Mándl Jánosnak támogatását és segítségét.
Köszönöm Vándor Jánosnak az ajándékba a misebort és azt is hogy számon tartja, hogy mikor fogy el és akkor rögtön újat hoz.

Köszönöm az egyházközség élő közösségeinek imáját, munkáját: Az Engesztelő Imacsoport, a Mécs közösségek, a Rózsafüzér Társulat, Biblia kör, Premontrei Harmadrend a Boldogasszony kör és a Fejtő tevékenységét.

Anyagiak:

EGYHÁZI HOZZÁJÁRULÁS:

kb. 450 családtól 1.572.450.-Ft összegű egyházi hozzájárulás érkezett.  Ez 346.100.- Ft-tal több, mint tavaly, köszönjük!  Ebből Tök: 72.350.-Ft. Más településről: 72.250.-Ft. 


Az egyházi hozzájárulás összege két keresős családban 5000.- forint/év, egy keresős családban 2500.- forint/év.
2020 január 1-jétől érvényes stóladíjak :  hétköznapi szentmise 1.500.-, vasárnapi 3.000.-, esketés 30.000.-, temetés 25.000.-, a keresztelésnek nincs stóladíja.
BEVÉTEL:
misékből: 210.000.-Ft



templomi perselygyűjtés: 3.174.215.-Ft (tavaly: 4.387.360.-  Ft)
 

valamint 270.515.- célgyűjtés
A templomtér vízelvezetésének és burkolatának kiépítése folytatódott, magánfelajánlásból. További forrásokat keresünk a befejezéshez.
Idén is érkeztek vállalkozóktól, magánszemélyektől pénzbeli (950.000.-) és természetbeli adományok, ezeket is hálásan köszönjük.
Köszönöm, hogy sok magát megnevezni sem akaró támogatója van közös ügyeinknek: többször kaptunk, többektől célzottan 100.000.- forint nagyságrendű támogatást, elsősorban a szegények támogatására.
ÁLLANDÓ KIADÁSOK:
Plébánia közüzemi számlák:
1.361.000.- forint 




Templom közüzemi számlák:
  942.000- forint




Egyéb működési költség:
         
  500.000.- forint




Személyi jellegű kiadások:

2.760.000.-forint
(kántorok, Ozvald Zsuzsa, Németh Márk)
A  SZERETETSZOLGÁLAT  TEVÉKENYSÉGE: Több ruha akciót tartottunk és fával, élelmiszercsomaggal is segítettük a rászorulókat. Szombatonként kb. 300 élelmiszercsomagot osztanak ki a nővérek. Jótevőinknek köszönhetően idén karácsonykor 500 élelmiszer csomaggal segíthettük a zsámbéki, töki, mányi, perbáli, tinnyei, szomori rászorulókat. Tartós élelmiszert mindig elfogadunk. 
Köszönöm a premontrei harmadrendnek, az egyházközség önkénteseinek, a gödöllői és zsámbéki középiskolásainknak, valamint Kara Annának (Kovács Ágnes) az élelmiszer osztás munkáját, valamint a Fejtőnek a karácsonyi és húsvéti meleg étel készítést és osztást.
Köszönöm Mohácsi Attilának, Korponay-Szabó Péternek a kenyér, tartós élelmiszer, egyéb adományok rendszeres szállítását.
Köszönjük az összes vállalkozónak és magánszemélynek, akik támogatták feladataink megvalósítását. Külföldi és hazai jótevőinknek minden segítségét.

A nővérek naponta imádkoznak a jótevőkért, mi pedig havonta egy szentmisét felajánlunk az Ő szándékukra! Isten áldása legyen munkánkon!
Zsámbék, 2020. december 31.
A keresztelések számának változása egyházközségünkben 1995 – 2020

Az egyházközség halálozási számai 1995 – 2020

A házasságkötések számának változása 1995 – 2020

